CELEX: 62022TN0080
Language: et
Date: 2022-02-14 00:00:00
Title: Kohtuasi T-80/22: 14. veebruaril 2022 esitatud hagi – OF versus komisjon

28.3.2022   
            
            
               ET
            
            
               Euroopa Liidu Teataja
            
            
               C 138/32
            
         
      14. veebruaril 2022 esitatud hagi – OF versus komisjon
      (Kohtuasi T-80/22)
      (2022/C 138/37)
      Kohtumenetluse keel: prantsuse
      
         Pooled
      
      
         Hageja: OF (esindaja: advokaat N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  esimese võimalusena:
                  
                              —
                           
                           
                              tühistada individuaalsete maksete haldamise ja maksmise ameti (PMO.1) 13. aprilli 2021. aasta otsus, millega keelduti peretoetuste pikendamisest seoses hageja abikaasa laste ülalpidamisega;
                           
                        
                              —
                           
                           
                              tühistada individuaalsete maksete haldamise ja maksmise ameti (PMO.1) 10. mai 2021. aasta otsus artikli 85 rakendamise kohta, mis võeti vastu 13. aprilli 2021. aasta otsuse alusel;
                           
                        
                              —
                           
                           
                              tühistada vajalikus ulatuses otsus, millega jäeti rahuldamata hageja kaebus, dateeritud 12. novembril 2021;
                           
                        
            
                  —
               
               
                  teise võimalusena,
                  
                              —
                           
                           
                              mõista kostjalt välja hüvitis psühholoogilise ja varalise kahju eest, mis tuleneb administratsiooni tehtud haldusveast ja mille suurus on hageja hinnangul 56 504,61 eurot;
                           
                        
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Selleks, et põhjendada oma nõuet tühistada individuaalsete maksete haldamise ja maksmise ameti (PMO.1) 13. aprilli 2021. aasta otsus, millega keelduti peretoetuste pikendamisest seoses hageja abikaasa laste ülalpidamisega, esitab hageja neli väidet.
      
                  1.
               
               
                  Esimene väide, mille kohaselt: rikuti õigusnormi ja esines faktivigu; põhjendus oli väär ja vastuoluline; tõendamiskoormis muudeti suuremaks; ei võetud arvesse juhtumi konkreetseid asjaolusid ning rikuti hoolduse mõistet.
               
            
                  2.
               
               
                  Teine väide, et rikuti ootuspärasuse põhimõtet, õiguskindluse põhimõtet ning Euroopa Liidu personalieeskirjade (edaspidi „personalieeskirjad“) ajas ühetaoliselt kohaldamise põhimõtet ning et puudus piisav põhjendus.
               
            
                  3.
               
               
                  Kolmas väide, et rikuti hea halduse põhimõtet, toimus positiivne diskrimineerimine, õiguspärane kinnitus lükati õigusvastaselt tagasi, rikuti hoolitsemiskohustust ning iga isiku õigust olla ära kuulatud, enne kui võetakse vastu tema huve või olukorda mõjutav otsus.
               
            
                  4.
               
               
                  Neljas väide, et hageja olukorra ning tema abikaasa laste rahalise ülalpidamise tegeliku seisu hindamisel tehti ilmselge hindamisviga.
               
            Selleks, et põhjendada oma nõuet tühistada individuaalsete maksete haldamise ja maksmise ameti (PMO.1) 10. mai 2021. aasta otsus artikli 85 rakendamise kohta – otsus, mis võeti vastu 13. aprilli 2021. aasta otsuse alusel – esitab hageja kaks väidet.
      
                  1.
               
               
                  Esimene väide, et rikuti õigust olla ära kuulatud.
               
            
                  2.
               
               
                  Teine väide, et rikuti personalieeskirjade artiklit 85 ning tingimusi, mis on nähtud ette alusetult saadu väljaandmise nõude rakendamiseks.